Selvom den nye regerings tanker om at komme af med bureaukratiet ifølge tillidsmand og rådmand er gode, de kritiske overfor lukningen af jobcentrene.

I det nye regeringsgrundlag står det klart. Jobcentrene skal lukkes for at spare tre milliarder kroner på beskæftigelsesindsatsen over de næste år. Et af Nordjyllands største jobcentre, nemlig den i Aalborg rummer knap 600 antal ansatte, og her er kommunens rådmand for job og velfærdsforvaltning, Nuuradin Hussein (S) er ikke begejstret for beslutningen: - Jeg er enormt skuffet over, at man er kommet med den her ret populistiske symbolpolitik og vil nedlægge det, siger han og fortsætter: - Jeg synes det er at udtrykke mistillid i forhold til jobcentrene. Opgaverne forsvinder jo ikke, så det kommer nok bare til at hedde noget andet end jobcenter. Det er Tania Kvist, fællestillidsrepræsentant for Dansk Socialrådgiverforening i Aalborg Kommune enig i: - Borgerne forsvinder ikke, og beskæftigelsen forsvinder ikke. Så der vil stadig være noget at lave for os. Vil resultere i fyringer Konsekvensen af regeringens beslutning vil være fyringer, men hvor mange, kan Nuuradin Hussein ikke sige mere om. - Med den besparelse, der bliver lagt for dagen, så bliver der desværre en del af vores medarbejdere, vi skal sige farvel til de næste syv år, siger han. Og det påvirker de ansatte i kommunen lige nu, siger Tania Kvist: - Der hersker jo bekymringer hos mine kolleger om, hvor vi ender, og hvad resultatet bliver. Og om de selv kan være med til at påvirke, hvordan det skal være fremover, siger hun og fortsætter: - Det er selvfølgelig en mavepuster at få at vide, at ens arbejdsplads skal nedlægges. Det giver en fornemmelse, at det arbejde, man yder i jobcentrene ikke er godt nok. Håber på at få indflydelse Dog er både Nuuradin Hussein og tillidsrepræsentanten positiv overfor tanken om at sætte kommuner fri af statslige proceskrav, så de i højere grad har frihed til at organisere beskæftigelsesindsatsen. - Det er gode pointer i at slippe fagligheden og lovgivningen fri. Jeg har store forhåbninger om, at der kommer noget andet i stedet for, som vi kan være med til at skabe og forme. - Man har nu erkendt, at det er staten, der har været skyld i, at jobcentrene har fået et negativt omdømme, fordi de har været så regulerede ned i mindste detalje. Han er dog spændt på, om man kan leve op til løfterne. - Beskæftigelsesområdet er højt prioriteret. Når man læser regeringsgrundlaget står der job og beskæftigelse på nærmest hver anden side, så det kommer til at fylde. Hør Tania Kvist uddybe sin holdning til regeringens beslutning her: